Държавен вестник, бр. 21, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  21
„Музеен център“ – Созопол, с оглед осигуря­
ване на специалист-археолог за провеждането 
на наблюдението.
Забранява се използването на териториите, 
включени в границите на охранителната зона, 
за депа за всякакъв вид отпадъци. Забранява 
се изграждане на базови станции и ретрансла­
тори на мобилни и ТВ оператори. Забранява 
се изграждането на ветрогенераторни и фото­
волтаични паркове и площадки и др.
Допустимите дейности и всяка инвестицион­
на инициатива за намеса, както и всяка фаза 
на проектиране, на основание чл. 14, ал. 1, т. 13 
от ЗКН се съгласуват с МК по реда на чл. 80, 
83 и 84 от ЗКН и с РИОСВ – Бургас, по реда 
на екологичното законодателство.
Реализацията на допустимите дейности, 
свързани с нарушаване целостта на земния 
пласт, се извършва задължително в присъстви­
ето на археолог като наблюдение при стриктно 
спазване изискванията на чл. 161, ал. 2 от ЗКН.
2.3. Предписания за опазване на територията 
на охранителна зона „Режим 2“:
Определя се като територия за охрана на 
подходите към археологическия обект и на 
визуалния контакт с него с цел адекватното 
му интегриране в съвременната среда. Не се 
изисква промяна на начина на трайно полз­
ване (по КК). При процедиране на ПУП се 
допуска отреждане единствено в обхвата на 
предвиденото в чл. 8, т. 4 от ЗУТ.
2.4. Предписания за опазване на територията 
на охранителна зона „Режим 3 – акватория“:
Всички дейности, които са свързани с ин­
тервенция на морското дъно, да бъдат пред­
варително съгласувани с Министерството на 
културата, респективно – Центъра за подводна 
археология – Созопол, и да бъдат предшествани 
от предварително археологическо проучване 
и реализирани в режим на археологическо 
наблюдение.
Подводни дейности, които не нарушават 
средата на НКЦ, са допустими след предва­
рително съгласуване с МК и съблюдаване на 
Наредба № Н-7 от 12.06.2008 г. за извършване 
на водолазна и друга подводна дейност, из­
дадена от министъра на отбраната, минис­
търа на вътрешните работи и министъра на 
транспорта (обн., ДВ, бр. 59 от 2008 г.; изм. 
и доп., бр. 14 от 2014 г.). При извършване на 
водолазна дейност в охранителна зона „Режим 
3 – акватория“ е нужно да бъде изпратено 
уведомление в срок до дирекция „Морска 
администрация“ – Бургас, на оперативния 
дежурен на Военноморските сили, на регио­
нална дирекция „Гранична полиция“ – Бур­
гас, и на дежурния оператор на Системата 
за управление на трафика и информационно 
обслужване на корабоплаването към Държав­
но предприятие „Пристанищна инфраструк­
тура“ за района, в който ще се извършват, с 
цел осигуряване на безопасността съгласно 
цитираната Наредба № Н-7 от 2008 г.
Забранява се:
– замърсяването на водата и дъното с 
каквито и да е вредни вещества, предмети и 
дейности;
– подводни взривни работи;
– депониране на земни маси и насипни 
дейности;
– риболов със средства, които оказват въз­
действие върху морското дъно.
Спазват се относимите изисквания, изразени 
в цитираното становище от Басейнова дирек­
ция „Черноморски район“ (изх. № 04-00-133/А-
2/07.02.2023 г.; вх. № 45-00-270/07.02.2023 г. в 
МК).
В акваторията на археологическата недви­
жима културна ценност се допускат:
– подводни археологически проучвания;
– консервационни дейности на недвижими 
културни ценности;
– туристическа водолазна дейност след 
предварително съгласуване с ЦПА;
– изграждане на брегозащитни и брегоукре­
пителни съоръжения след съгласуване с МК.
2.5. Общи предписания и препоръки:
След приключване на процедурите по 
предоставяне на статут и определяне на ре­
жим за опазване определените граници и 
предписания за опазване на територията на 
ЕАНКЦ „Късноантично укрепено селище на 
нос „Акра“ и охранителните є зони следва 
да бъдат отразени в кадастралната карта и 
кадастралните регистри на населеното място 
съгласно изискванията на чл. 79, ал. 6 от ЗКН 
и съгласно Наредба № РД-02-20-5 от 15.12.2016 г. 
за съдържанието, създаването и поддържане­
то на кадастралната карта и кадастралните 
регистри (ДВ, бр. 4 от 2017 г.).
Във връзка с високата културно-историчес­
ка стойност и потенциал на територията и 
необходимостта от осигуряване на възможност 
за провеждане на археологическо проучване 
и адекватно експониране в естествена среда 
на археологически ценности и реализация 
на планове за бъдещо функциониране на 
територията комисията предлага след прик­
лючване на процедурата за предоставяне на 
статут и определяне на режим за опазване 
на ЕАНКЦ „Късноантично укрепено селище 
на нос „Акра“ да бъде инициирана промяна 
на ОУПО на община Созопол, след което 
да се изготви и процедира и ПУП – ПРЗ за 
определения териториален обхват на недви­
жимата културна ценност и охранителните є 
зони, съобразен с изготвените предписания за 
опазване и Специфични правила и нормативи